钦定古今图书集成/历象汇编/乾象典/第039卷 > 《峨眉山月歌送蜀僧晏入中京》前人
## 钦定古今图书集成/历象汇编/乾象典/第039卷 > 《峨眉山月歌送蜀僧晏入中京》前人

我在巴东三峡时，西看明月忆峨眉。月出峨眉照沧
海，与人万里长相随。黄鹤楼前月华白，此中忽见峨
眉客。峨眉山月还送君，风吹西到长安陌。长安大道
横九天，峨眉山月照秦川。黄金狮子乘高座，白玉尘
尾谈《重元》。我似浮云殢吴越，君逢圣主游丹阙。一振
高名满帝都，归时还弄《峨眉月》。